रोहतक. दस दिन में ऑन लाइव शहर हो जाएगा। जर्मनी से मंगाए गए वेदर और हैमर प्रूफ सीसीटीवी कैमरों से 24 घंटे की हर गतिविधि की निगरानी होगी। अब तक मुख्य 23 लोकेशन में से 17 पर पोल गाड़े जा चुके हैं। एसपी कार्यालय में इसके लिए कंट्रोल रूम तैयार किया गया है, जहां से एक्सपर्ट हर चीज पर बारीक नजर रखेंगे।
2.32 करोड़ रुपए की लागत से आने वाले जर्मन कैमरों को संचालित करने के लिए एक महीने का समय लिया गया था, लेकिन अभी तक मात्र कंट्रोल रूम और 23 में से मात्र 17 स्थानों दिल्ली बाईपास, अंबेडकर चौक, डी पार्क, पावर हाउस चौक, झज्जर चुंगी व गोहाना अड्डा आदि पर पोल खड़े किए गए हैं। कंट्रोल रूम में स्क्रीन, सर्वर व यूपीएस लग चुके हैं।
ठेकेदार ने दावा किया है कि अगले दस दिन में सीसीटीवी सिस्टम चालू कर दिये जाएंगे। कर्मचारियों को ऑपरेटिंग सिस्टम की ट्रेनिंग के लिए सोमवार को दिल्ली भेजा गया है, जहां पर उन्हें सीसीटीवी के संचालन संबंधी तकनीक से लैस किया जाएगा।
यहां लगेंगे सीसीटीवी कैमरे
दिल्ली बाईपास, एमडीयू के सामने, पावर हाउस चौक, मेडिकल मोड़, अशोका चौक, सुभाष चौक, सोनीपत स्टैंड, अंबेडकर चौक, छोटूराम चौक, शांतमई चौक, भिवानी स्टैंड, हिसार बाईपास, शीला बाईपास, शिवाजी काॅलोनी चौक, झज्जर चुंगी, सुखपुरा चौक, कचहरी चौक, किला रोड बाजार, शौरी मार्केट, झज्जर रोड मार्केट, गांधी कैंप बाजार में कैमरे लगाए जाएंगे। दिल्ली रोड पर पुराने बसस्टैंड से लेकर छोटूराम चौक के बीच निर्माणाधीन एलिवेटेड रोड के चलते सीसीटीवी कैमरों लगने वाले कई प्वाइंट की लोकेशन चेंज होगी। इस संबंध में नगर निगम के अधिकारियों का विचार-विमर्श चल रहा है। उसके बाद यहां पर कैमरे लगाए जाएंगे।
आईपी बेस्ड कैमरों में कैद होगी दिन व रात में भी क्लीयर पिक्चर2016 में आरक्षण आंदोलन के दौरान उपद्रवियों ने अधिकतर जगह लगे सीसीटीवी कैमरे तोड़ दिए थे। इसके बाद नगर निगम की ओर से दोबारा सीसीटीवी कैमरे लगाने की पहल की गई। इस बार हाई रेज्युलेशन के एडवांस तकनीक के कैमरे लगाए जाएंगे, इनमें दूर तक की पिक्चर क्लियर आएगी। आईपी बेस्ड कैमरों को इंटरनेट से जोड़ा जाएगा। खूबी यह रहेगी कि जिसे इन कैमरों का अाईपी एड्रेस पता होगा वह कहीं भी बैठकर इनकी तस्वीरें देख सकता है।
स्टैंडबाई रखे
जाएंगे कैमरे
नगर निगम क्षेत्र के 90 महत्वपूर्ण स्थानों पर सीसीटीवी कैमरे लगाए जाएंगे। कैमरों के सिस्टम के रखरखाव के लिए इंजीनियर शहर में ही रहेंगे और एक-एक कैमरा स्टैंडबाई रखा जाएगा, ताकि खराब होने पर उसे तुरंत बदला जा सके। ये कैमरे 7 से 8 मीटर की ऊंचाई पर लगाए जाएंगे, जो 30 मीटर तक की तस्वीरों को बेहतर रिकार्ड कर सकेंगे। इन कैमरों से रात और दिन में सब कुछ साफ दिखाई देगा। इस वजह से आपराधिक घटनाओं पर अंकुश लगेगा और दोषी इन कैमरों की नजर से बच नहीं सकेगा।
hin_Deva hin_Deva hin_Deva hin_Deva bho_Deva hin_Deva hne_Deva hin_Deva hin_Deva